27. juni 2023 nr. 964

Aalisakkanik uillunillu uumasunik il.il. aammalu saniatigut pisarisanik taakkunanngalu tunisassiarineqartunik killeqarfimmi nakkutilliinerit akeqartinneqalernissaat pillugu Kalaallit Nunaanni atuutilersitsinissamik nalunaarut

Kalaallit Nunaannut nerisassanik nioqqutissiornermut il.il atatillugu peqqussut nr. 523, juni 8 2004-imeersumi § 53, imm. 2 naapertorlugu atuutilersitsinissamut aammalu uumasut napparsimasut tunillatsissimasullu pillugit peqqussut nr. 524-imi § 33, imm. 2 naapertorlugit, avatangiisinut nerisassanillu tunisassiornermut atatillugu ministerip aqutarisaasa iluini piginnaatitsissut § 3, imm. 1 aamma 2 naapertorlugit, aalajangerneqarpoq:

**§ 1.** Peqqussummi matumani pineqarput killeqarfimmi nakkutilliinermut atatillugu aalisakkanik nioqqutissiat uillullu uumasut il.il. kiisalu saniatigut pisarineqartut aammalu taakku tunngavigalugit tunisassiat, akunnikkallatsinneqartut imal. nunamit pingajuusumit usilersuutigineqarsimasut misissornerinut atatillugu akiliuteqartarnissaq.

**§ 2.** Nalunaarummi matumani allassimasut imatut paasineqassapput:

1) Aalisakkanik nioqqutissiat: Imaani tarajoqanngitsumilu uumasuusut (taamaallat pinnagit uillut uumasut il.il. kiisalu miluumasut suulluunniit, uumasut paarngortut naratsillu), nujuartatut imal. tukertitatut uumasuunerat apeqqutaatinnagu aammalu qanorluunniit nerineqartaraluarpata, uumasup suatunngaaneersuugaluarpata aammalu uumasunit taaneqartunit tunisassiaasut suugaluarpataluun-niit.

2) Uillut il.il.: uummasut matusartunik (qaleriinnik) qaleruallit, imaani uumasut kapinartunik qaallit, imaani uumasut ujaqqanut qeqqussanullu nipunngasut aammalu imaani siuteqqut.

3) Matusartunik qaleruallit: soorlu Lamellibranchiata-nik taaneqartartut, nerisaminnik iitinnagit sorujuiaasartut.

4) Nuna niueqatigisaq: Nuna EU-mi ilaasortaasoq, Kalaallit Nunaat, Norge, Island, Liechtenstein, Andorra, Savalimmiut aamma Schweiz. Nunat taakku ataatsimut nunatut niueqatigisatut taaneqar-tarput. Nunalli makku taamatut taasanut ilaanngillat:

a) Ceuta aamma Melilla Spaniap kunngeqarfiata ataani ittut.

b) Frankrigip avataani ittut aammalu naalakkersuisoqarfiit.

5) Nunat pingajuusut: Nunat niueqatigiiffiusup avataani ittut.

**§ 3.** Aalisakkanik tunisassianik uillunillu uumasunik il.il. nerisassatut nunanit pingajuusunit eqqunneqartut killeqarfimmi nakkutilliinermut atatillugu tonsimut ataatsimut kr. 99-inik nakkutilliinermik ingerlatsinermut akiliisassapput.

*Imm. 2.* Imm. 1-imi aalisakkanik tunisassiat uillullu uumasut containeriniitillugit eqqunneqartut pineqartillugit, tonsimut ataatsimut akiliut kr. 25-iussaaq.

**§ 4.** Aalisakkatut nioqqutissiat uillullu uumasut il.il. saniatigut pisarisat tamakkunanngalu tunisas-siaasut aalajangersimasumik kr. 246,-nik akiliuteqartinneqartassapput qaavatigullu misissuinernut atatillugu minutsit 15-it aallartinnerinut tamanut ataasiakkaanut kr. 370,-it akilerneqartassallutik.

**§ 5.** Akunninnermi imal. aaliasakkanik tunisassianik uillunillu uumasunik il. il. nerisassanik saniatigullu pisanik taakkunanngalu tunisassiaasunik allamut usilersuinernut atatillugu aalianger-simasumik akiliutissap kr. 246,-niusup qaavatigut misissuinernut atatillugu minutsit 15-it aallartinnerinut tamanut aallartinneqartunut kr. 370,-it akilerneqartassallutik.

**§ 6.** §§ 3 aamma 4 aamma atorneqassapput akitsuuserisoqarfinnit, frizonet lageriinit aammalu umiarsuarnik taquassalerinermik suliffeqarfinnit nunanit pingajuusunit tunisassianik eqqussisoqarlunilu aallarussisoqartillugu.

**§ 7.** Nunanit, sumiiffinnit imal. suliffeqarfinnit, EU-mit malittarisassiat naapertorlugit akuerisaasunit, aalisakkanik nioqqutissianik aammalu uillunik uumasunik il.il kiisalu saniatigut pisanik taakkunanngalu tunisassiaasunik laboratoriani misissorneqarlutik nalilersugaasut pineqartillugit, laboratorianut misissuisinniakkanut nassiussinernut misissuinermullu akit akilerneqartassapput.

**§ 8.** Killeqarfinni misissuinerit misissuisitsiumasup inissisimanera peqqutigalugu ingerlanneqarlutik naammassineqarsinnaatinnagit, akiliisoqassaaq tunngaviusumik akiliummik min. 15-it 8-t akiinik ilassusiilluni, tak. §4-mi akit allattorsimasut.

**§ 9.** Misissuinermut atatillugu isumaginninnermut aammalu taamaattoqarpat tunisassianik uninngati-tsinermut aningaasartuutit Fødevarestyrelsemit susassaqarfigineqanngillat.

**§ 10.** Nalunaarut atuutilissaaq 1.juli 2023 ulloralugu.

*Imm. 2.* Aalisakkanik nioqqutissianik, uillunik uumasunik il.il kiisalu saniatigut pisarisanik tamakkunanngalu tunisassianik eqqussinermut atatillugu Kalaallit Nunaannut atuuttumik killeqarfinni misissuinernut akiliisarnerit pillugit nalunaarut nr. 516, 16. maj 2023-imeeersoq atorunnaarpoq.